bumanggit siya ng mga nangyari, inihayag ang mga tiwaling gawa ni kapitang memo, ang mga palakad nito na pawang salungat sa mga kautusan. ipinakilala niya sa madla ang tunay na kapitang memo, isinalaysay ang boong kabuhayan nito, na pinagaralang maingat ni gerardo mula sa puno hanggang dulo. inalarawan niya ang pagkawalang kaya, ang pagkatamad, ang pagkawalang malasakit sa pinamumunuan, ang pagka di dapat na mamuno, ang pagkamagnanakaw, ang pagkamamamatay ano pa'sa minsang sabi, ang boong lihim at tunay na katauhan ni kapitang memo, na, sapagka'natutong magbalat kayo, ay nangingibabaw ngayon sa kanilang lahat. upang mapatunayan ang lahat ng ito, si gerardo ay nagharap sa papulong na iyon ng maraming saksi. natatangi sa mga ito ang isang babaeng may apat na pung taon na marahil. dukhang dukha ang kanyang pananamit na bukod sa nanglilimahid na, ay punit punit pa. sa harap ng mga taong doo'natitipon, ay isinalaysay ng babaeng ito ang napakalungkot niyang kabuhayan.